**Olimpiada instituțională 2020**

***ÎŢI DORIM MULT SUCCES!***

**LIMBA ŞI LITERATURA ROMÂNĂ**

**Clasa a XII-a**

**Timp de realizare: 2 ore**

**Realizează o interpretare a textului poetic propus, în volum de 1,5-2 pagini A4, demonstrând performanţa de cititor avizat:**

**Tăcerea mamei**

Tăcută
Eşti, draga mea mamă,
Tăcută.

Ca mierla
Ce-nhamă, deshamă
Ca mierla.

Ca frunza
Când merge la coasă,
Ca frunza.

Ca iarba
Când şede la masă,
Ca iarba.

Ca steaua
La moară când duce,
Ca steaua.

Ca piatra
Ce-aminte-şi aduce,
Ca piatra.

(Grigore Vieru)

|  |  |
| --- | --- |
| **Parametri:** | **Puncte**: **50** |
| 1. Interpretarea textului poetic, implicând reperele adecvate (5x2: cel puţin 10, în sumă) – imagini, figuri de stil, simboluri, motive, sentimente şi stări ale eului, caracteristici prosodice etc.
 | L 1 2 3 4 5 6 7 8 9 10 11 12 13 14 15 16 17 18 19 20  |
| 1. Referinţa argumentată la două texte ale altor autori, care valorizează aceleaşi motive literare.
 | L 1 2 3 4 5 6 7 8 |
| 1. Structura *introducere-cuprins-încheiere* a textului propriu.
 | L 1 2 3 4 |
| 1. Utilizarea adecvată a terminologiei lingvistice şi literare.
 | L 1 2 3 4 5 6 |
| 1. Corectitudinea şi coerenţa textului propriu.
 | L 1 2 3 4 5 6 7 8 9 10 11 12 |

**Barem de verificare**

 **50 de puncte**

|  |  |  |
| --- | --- | --- |
| Item | Discriminare |  |
| Interpretarea textului poetic, implicând reperele adecvate (5x2: cel puţin 10, în sumă) – imagini, figuri de stil, simboluri, motive, sentimente şi stări ale eului, caracteristici prosodice etc. | Se vor acorda **câte 2 puncte** pentru identificarea şi interpretarea a cel puţin 10 (5x2) asemenea repere (2 imagini distincte, 2 figuri de stil, 2 motive, 2 simboluri, 2 caracteristici prosodice sau altele), în text coerent.Doar pentru identificare/nominalizare – câte 1 punct.  | **20 de puncte** |
| Referinţa argumentată la două texte ale altor autori, care valorizează aceleaşi motive literare. | Se vor acorda **câte 4** puncte pentru fiecare referinţă distinctă la un text, dacă: este numit corect textul şi autorul **(1 punct);** este numit motivul **(1 punct);** acest motiv este interpretat în raport cu motivul similar din poezia propusă **(2 puncte).** | **8 (4+4) puncte** |
| Structura *introducere-cuprins-încheiere* a textului propriu şi aranjarea în pagină.  | Se vor acorda **4 puncte** dacă lucrarea este dispusă adecvat în pagină şi riguros împărţită în alineate **(1 punct)**, iar trecerea de la o parte la alta este sesizabilă **(3 puncte).** Lipsa uneia dintre părţile indicate anulează punctul respectiv. | **4 (1+3) puncte** |
| Utilizarea adecvată a terminologiei lingvistice şi literare. | Se vor acorda cele **6 puncte** pentru utilizarea corectă, în cunoştinţă de cauză, a **tuturor** termenilor cu care operează autorul. Fiecare termen utilizat inadecvat va scădea 1 punct din suma de 6. | **6 puncte** |
| Corectitudinea şi coerenţa textului propriu. | Se vor acorda **12 puncte** pentru o lucrare coerentă, în care nu au fost atestate erori de ortografie, punctuaţie sau stil.Fiecare 2 greşeli atestate şi subliniate/marcate de evaluator vor scădea 1 punct din suma de 12.Evaluatorii vor calcula erorile atestate la sfârșitul lucrării, indicându-le în cifre de la 0 la ...: Erori *ort. şi gram. ....; punct. - ...; stil*. - ... | **12 puncte** |

 **Nu uita să completezi formularul de participare la OLIMPIADA ON-LINE 2020 și să-l expediezi la adresa** **olimpiada.online2020@mail.ru**

|  |  |
| --- | --- |
| Nume, prenumele  |  |
| Clasa  |  |
| Telefon |  |
| Adresa electronică |  |
| Numele profesorului |  |
| Instituția de învățământ/Localitatea  |  |